Paavo Harve

Paavo Vilho Harve, vuoteen 1931 Heinonen (8. helmikuuta 1907 Helsinki – 26. marraskuuta 2007 Helsinki) oli suomalainen metsänhoitaja, opettaja ja virkamies, joka sai metsäneuvoksen arvonimen.

Henkilöhistoria
Harven vanhemmat olivat insinööri Vilho Heinonen ja kätilö Maria Siltanen ja puoliso vuodesta 1943 Marja-Liisa Pentikäinen. Harve tuli ylioppilaaksi vuonna 1927 ja valmistui Helsingin yliopistosta metsänhoitajaksi  vuonna 1931 ja maatalous- ja metsätieteiden kandidaatiksi vuonna 1941. Hän työskenteli ensin assistenttina yliopistossa ja Metsätieteellisessä tutkimuslaitoksessa. Talvisotaan ja jatkosotaan osallistunut Harve toimi sotien jälkeen kansanhuoltoministeriön toimistopäällikkönä, samoin kuin asiantuntijana valtiovarainministeriössä. Helsingin kaupunginmetsänhoitaja Harve oli 1952–1972. Hän toimi myös Helsingin yliopiston opettajana 1947–1959, samoin kuin monissa asiantuntija- ja luottamustehtävissä. Metsäneuvoksen arvonimen yli satavuotiaaksi elänyt Harve sai vuonna 1970. Sotilasarvoltaan Harve oli reservin kapteeni.

Julkaisuja
 Vuoden 1935 metsätulojen verotusperusteista, 1936
 Sahapuiden ja paperipuiden hinnoista maan eri osissa hakkuukautena 1935–36, 1937
 Poltto- ja ainespuun hinnat: hintapäätösten selityksiä, 1945, Paavo Turja, Paavo Harve
 Puunjalostusteollisuutta ja puutavarakauppaa harjoittavien yhtiöiden maan hankinta Suomessa, 1947, Paavo Harve, Olavi Linnamies, Erkki Kalela, Vilho Lihtonen, Esko Kangas

Lähteet

Suomalaiset metsänhoitajat
Suomalaiset virkamiehet
Suomalaiset opettajat
Suomalaiset tietokirjailijat
Yli satavuotiaiksi eläneet suomalaiset
Vuonna 1907 syntyneet
Vuonna 2007 kuolleet